ai4bharat/Pralekha huggingface dataset:
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 116.87کروڑٹیکے لگائے جاچکے ہیں جو کہ ایک بڑی حصولیابی ہے۔
شفایابیوں کی شرح سردست 98.31 فیصد ہے، جو مارچ 2020 سے اب تک کی سب سے زیادہ شرح ہے۔
گزشتہ 24 گھنٹوں کے دوران 12,510 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,39,34,547ہوگئی ہے۔
گزشتہ 24 گھنٹوں کے دوران 8,488 مریض شفایاب ہوئے ہیں۔جو 538دنوں میں سب کم ہے۔
سردست بھارت میں زیر علاج مریضوں کی تعداد 1,18,443 ہے۔جو 534دنوں میں سب کم ہے۔
بھارت میں زیر علاج مریضوں کی تعداد مجموعی معاملوں کے 1 فیصد سےبھی کم ہے، فی الحال زیر علاج مریضوں کی شرح 0.34فیصد ہے،جو مارچ 2020 کےبعد سے سب سے کم ہے۔
جانچ کے بعد متاثر پائے جانے والے مریضوں کی یومیہ شرح 2فیصدسے کم 1.08)فصد ) ہے، جو کہ گزشتہ 49 دنوں میں 2 فیصد سے بھی کم درج ہوئی ہے۔
جانچ کے بعد متاثرہ معاملات کی ہفتہ وار شرح  ، پچھلے 59 دنوں سے 2 فیصد سے بھی کم درج ہورہی ہے۔
اب تک کل 63.25کروڑ ٹیسٹ کئے جاچکے ہیں۔
کیمیکلز اور فرٹیلائزر کی وزارت
نینورقیق یوریا کا ڈرون کے ذریعہ چھڑکاؤ کاکامیاب تجربہ کیاگیا
‘‘ہندوستان نینو یوریا کی کاروباری پیداوارکرنے والا دنیا کا پہلا ملک بنا ’’: جناب منسکھ مانڈویا
کیمیاوی اورکھاد اور صحت وخاندانی بہبود کے مرکزی وزیرجناب منسکھ مانڈویا کی موجودگی میں گجرات کے بھاونگر میں نینورقیق یوریا کاڈرون کے ذریعہ چھڑکاؤ کا کامیاب تجربہ کیاگیا۔ اس تجربے کے دوران بڑی تعداد میں کسا ن موجودتھے ۔ رقیق نینو یوریاکے چھڑکاؤ کایہ عملی تجربہ افکو کے ذریعہ کیاگیا تھا ۔افکو  نینورقیق یوریا تیارکرنے والی ایک کمپنی ہے ۔
مرکزی وزیرجناب مانڈویا نے اس عملی تجربے کو ایک بہت کامیابی قراردیا۔ ‘‘انھوں نے کہا کہ ہندوستان نینو یوریا کی تجارتی پیداوار کی شروعات کرنے والا دنیا کا سب سے پہلاملک بن گیاہے ۔ نینویوریا کی آج نہ صرف بہت بڑے پیمانے پر پیداوارہورہی ہے بلکہ ہمیں خوشی ہے کہ شروعات سے ہی کسان بڑے پیمانے پر اسے اپنارہے ہیں ۔ انھوں نے کہا کہ اس کی تیاری کا آغاز جو ن سے ہواتھا اوراب تک نینو یوریاکی 5ملین سے زائد بوتلیں تیارکی جاچکی ہیں ۔ نینو یوریا کی ایک لاکھ سے زائد بوتلیں روزانہ تیارکی جاتی ہیں ۔
ڈرون سے چھڑکا ؤ کے تجربے کے بارے میں بات کرتے ہوئے جناب مانڈویانے کہا کہ کھادوں کے چھڑکاؤ اورجراثیم کش دواؤں کے تعلق سے لوگوں کے ذہنوں میں بہت سارے سوالات اور شکوک وشبہات ہیں ، انھوں نے چھڑکاؤ کے دوران صحت پر پڑنے والے خطرے کے بارے میں اپنی تشویش کا اظہارکیا ۔ انھوں نے کہاکہ ڈرون سے چھڑکاؤ، کسانوں کے سوالوں اورمسائل کوحل کرے گا۔ ڈرون کم وقت میں زمین کے زیادہ حصوں پر چھڑکاؤ کرے گا،جس سے کسانوں کے وقت کی بچت ہوگی ۔ چھڑکاؤ کی قیمت کم ہوگی ، جس کے نتیجے میں کسانوں کی مالی بچت بھی ہوگی ۔ اس کے ساتھ ساتھ چھڑکاؤ کرنے والے شخص کی حفاظت بھی یقینی بنائی جائیگی ۔
جناب مانڈویا نے کہاکہ مختصروقت میں رقیق نینو یوریا ، روایتی یوریا سے ایک متبادل طاقت ور کے طورپر ابھر سامنے آیاہے ۔ انھوں نے یہ بھی کہاکہ رقیق نینویوریا کے استعمال میں اضافے سے کسانوں کی مالی بچت بھی ہوگی ، پیداوارمیں اضافہ ہوگا اوریوریاکی درآمدپرہندوستان کا انحصارکم ہوگا۔اس سے حکومت پر سبسڈی کابھی بوجھ کم ہوگا اورحکومت اس بچت کو دیگر عوامی فلاح وبہبود کی اسکیموں پرخرچ کر ے گی ۔
افکو نے اپنے مطالعہ میں یہ پایاہے کہ ڈرون کے ذریعہ نینو یوریا کا چھڑکاؤ فصلوں کے لئے زیادہ موثرہے اور پیداواریت پر ایک مثبت اثربھی ہوگا ۔ کسانوں کی ایک بڑی تعداد نے آج کے تجربے میں شرکت کی اور نینو یوریا اور ڈرون سے چھڑکاؤ کی تکنیک کے بارے میں معلومات حاصل کی ۔ افکو کے ماہرین نے کسانوں کے سوالات کا جواب دیا ۔
اس موقع پر مرکزی وزیرجناب مانڈویا نیشنل کوآپریٹیو یونین آف انڈیا کے صدر اور افکو کے نائب صدر جناب دلیپ بھائی سنگھانی بھی موجود تھے ۔
سٹرک ٹرانسپورٹ اور شاہراہوں کی وزارت
شمال مشرقی ریاستوں میں ہائی وے پروجیکٹ
سڑک ٹرانسپورٹ اور شاہراہوں کے مرکزی وزیر جناب نتن گڈکری نے راجیہ سبھا میں ایک تحریری جواب میں بتایا کہ اس وقت جاری تمام قومی شاہراہ پروجیکٹوں کی تکمیل کے کام کو تیز کرنے کے لئے حکومت نے مختلف اقدامات کئے ہیں جن میں زمین کی حصولیابی اور ماحولیات کی کلیئرنس کو اسٹریم لائن کرنا ، اکوٹی سرمایہ کاروں کے لئے نکاسی، پریمیم ری شیڈولمنٹ، دیگر وزارتوں کے ساتھ قریبی تال میل، تنازعات کے حل کے طریقہ کار کی اصلاح،مختلف سطحوں بار بار جائزے لینا وغیرہ شامل ہیں۔
وزارت نے اپنی لاگو کرنے والی ایجنسیوں جیسے این ایچ اے آئی، این ایچ آئی ڈی سی ایل، ریاستی پیڈبلیو ڈی، بی آر او وغیرہ کے ذریعے ٹریفک، کنیکٹی وٹی کی ضرورتوں ، ترجیحات اور وسائل کی دستیابی کی بنیاد پر نئے قومی شاہراہ پروجیکٹ شروع کررہی ہے۔ نیشنل ہائی ویز اتھارٹی آف انڈیا  نے بوراگاؤں، گورچک، لوکھرا اور بسیستہ جنکشن، گوہاٹی بائی پاس نے فلائی اوورز ، این ایچ 31، این ایچ 31سی، این ایچ 36 اور این ایچ 37 کے اسٹریچز پر اسٹینڈ الون فلائی اوور آر او بی اور ایسٹ ویسٹ کوریڈور کے ناریم باگلو-جٹنگا جنکشن- ہرنگاجاؤ کے بقیہ کام کی تعمیر کے لئے کارروائی شروع کی ہے۔ اس کے علاوہ وزارت کا نیشنل انفرا اسٹرکچر پائپ لائن کے تحت آئندہ تین برسوں میں شمال مشرقی ریاستوں میں تقریباً ً 84193 کروڑ کی تخمینہ لاگت سے تقریباً 131 نئے قومی شاہراہ پروجیکٹوں کے بارے میں دیگر نافذ کرنے والی ایجنسیوں مثلاً این ایچ آئی ڈی سی ایل، ریاستی پی ڈبلیو ڈیز اور بی آر او کےذریعہ کام شروع کرنے کا منصوبہ ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U- 13945
(Visitor Counter : 87
زراعت اور کاشتکاروں کی فلاح و بہبود کی وزارت
حکومت نے پنجاب، ہریانہ ، اترپردیش اور دہلی کی ریاستوں میں پیدا کی گئی دھان کے بھوسے کی کٹائی کے بعدکے بندوبست کے لیے فصل کی باقیات کے انتظامات پر نظر ثانی کی
حکومت نے پنجاب، ہریانہ ، اترپردیش اور دہلی کی ریاستوں میں پیدا کی گئی دھان کے بھوسے کی کٹائی کے بعدکے بندوبست کے لیے فصل کی باقیات کے انتظامات پر نظر ثانی کی۔
نظر ثانی شدہ رہنما خطوط کے مطابق دھان کے بھوسے کی سپلائی چین کے لیے ٹیکنو کمرشیل پائلٹ پروجیکٹس قائم کیے جائیں گے۔ یہ پروجیکٹس مستفید ہونے والے / جمع کرنے والے  اور دھان کے بھوسے کا استعمال کرنے والی صنعتوں کے درمیان باہمی سمجھوتے کے تحت قائم کیے جائیں گے۔
حکومت مشینری اور آلات پرخرچ ہونے والی لاگت پر مالی امداد فراہم کرے گی۔درکار ورکنگ پونجی یا تو صنعت اور استفادہ کنندہ کے ذریعہ مشترکہ طور پر یا ایگریکلچر انفراسٹرکچر فنڈ، ’این اے بی اے آرڈی‘  فنانشل یا مالیاتی اداروں سے فائدہ اٹھانے والے کے ذریعہ مالی اعانت فراہم کی جاسکتی ہے۔ جمع شدہ دھان کے بھوسے کو ذخیرہ کرنے کے لیے زمین کا انتظام کیا جائے گا اور فائدہ اٹھانے والے کے ذریعہ تیار کیا جائے گا جیسا کہ آخری استعمال کی صنعت کے ذریعہ رہنمائی کی جاسکتی ہے۔
پروجیکٹ کی تجویز پر مبنی مالی امداد مشینوں اور سازوسامان کے لیے فراہم کی جائے گی ۔ ان مشینوں اور آلات میں ہائر ایچ پی ٹریکٹر، کٹرس، ٹیڈرس، میڈیم سے لے کر بڑے بیلرس، ریکرس، لوڈرس، گرابرس اور ٹیلی ہینڈلرس شامل ہیں، جو دھان کے بھوسے کی سپلائی چین کے قیام کے لیے ضروری ہیں۔
ریاستی حکومتیں ان پروجیکٹوں کو پروجیکٹ کی منظوری سے متعلق کمیٹی کے ذریعے منظور دیں گی۔
حکومت  پروجیکٹ کی لاگت کے65 فیصد کا مالی تعاون فراہم کرے گی، پروجیکٹ کے بنیادی پروموٹر کے طور پر صنعت 25فیصد حصہ ڈالے گی اور جمع کیے گئے فیڈ اسٹاک کے بنیادی صارف کے طور پر کام کرے گی اور کسان یا کسانوں کے گروپ یا دیہی صنعت کار یا کسانوں کی کوآپریٹو سوسائٹیز یا فارمرز پروڈیوسر آرگنائزیشنز  ، یا پنچایتیں اس پروجیکٹ کے براہ راست مستفید ہوں گی اور بقایا 10فیصد حصے میں اپنا تعاون دیں گی۔
مندرجہ بالا طریقۂ کار کے نتائج حسب ذیل ہیں:
- یہ پہل کٹائی کے بعد کے متبادل کے ذریعہ دھان کے بھوسے کے انتظام کی کوششوں کو پورا کرے گی ۔
- طریقۂ کار کے تین سالہ کے دوران ایک اعشاریہ پانچ ملین میٹرک ٹن دھان کا بھوسہ جمع کیے جانے کا امکان ہے، جو بصورت دیگر کھیتوں میں جلادیا گیا ہے۔
- پنجاب، ہریانہ، اتر پردیش اور مدھیہ پردیش کی ریاستوں میں 4500 MT کی صلاحیت کی تقریباً 333 بائیو ماس جمع کرنے والے ڈپو بنائے جائیں گے۔
- فصل کی کٹائی کے بعد رہ جانے والی باقیات کے جلانے سے ہونے والی فضائی آلودگی میں کافی حد تک کمی آئے گی۔
- اس سے تقریباً 9,00,000 کام کے دنوں کے روزگار کے مواقع پیدا ہوں گے۔
- ان طریقۂ کار سے دھان کے بھوسے کی ایک مضبوط سپلائی چین مینجمنٹ کی حوصلہ افزائی ہو گی، جو پاور/بائیو-سی این جی/بائیو-ایتھانول پروڈیوسرز کے ذریعے دھان کے بھوسے کو مختلف استعمال کے لیے دستیاب بنانے میں مزید مدد کرے گا، جس میں بجلی کی پیداوار اور ، ہیٹ جنریشن، بائیو سی این جی وغیرہ شامل ہیں۔
- سپلائی چین کے قیام کے نتیجے میں بائیو ماس سے بائیو فیول اور توانائی کے شعبوں میں نئی سرمایہ کاری ہوگی۔
وزارت دفاع
44اسکواڈرن جوکہ ہندوستانی فصائیہ میں ’’اسٹرٹیجک ایئر لفٹ‘‘ کا نقیب ہے اپنی ڈائمنڈ جوبلی منا رہاہے
ہندوستانی فضائیہ کا 44 اسکواڈرن اس سال چنڈی گڑھ میں اپنی ڈائمنڈ جوبلی منا رہا ہے۔ ہندوستانی فضائیہ کا 44 اسکواڈرن اس سال چنڈی گڑھ میں اپنی ڈائمنڈ جوبلی منارہاہے ۔اس اسکواڈرن کی بھرپور اور شاندار تاریخ جدید دور کے ہندوستان فوجی تاریخ اور فوجی سفارت کاری کا کلائیڈواسکوپ ہے اور یہ استقلال ، بہادری ، ہمت، لگن اور پیشہ ورانہ مہارت کی کہانیوں سے بھری ہوئی ہے جس میں وہ تمام خصوصیات شامل ہیں جنکے لیے ہندوستانی فضائیہ جانی جاتی ہے۔
اسکواڈرن کو 06 اپریل 1961 کو قائم کیا گیا تھا اوراے این -12 طیاروں سے لیس کیاگیا تھا۔ اس نے اے این -12 طیاروں کو 1985 تک آپریٹ کیا۔ یہ مارچ 1985 میں آئی ایل -76 طیارہ ہندوستان لیکر آیا، جسے 16 جون 1985 کو باقاعدہ طور پر آئی اے ایف میں شامل کیا گیا۔ یہ طیارہ آج بھی خدمت انجام دے رہا ہے۔ ڈائمنڈ جوبلی تقریبات 2021 میں ہونی تھیں لیکن کووڈ 19 وباکی وجہ سے ملتوی کرنی پڑی ۔
آئی اے ایف میں اسٹریٹجک ایئر لفٹ کانقیب یہ ا سکواڈرن ملک کی حالیہ تاریخ میں تمام بڑے فوجی اور ایچ اے ڈی آر  کے اقدامات کا حصہ رہا ہے، جس نے نہ صرف آئی اے ایف اور ملک کو ایک ٹیکٹیکل سے اسٹریٹجک فورس میں بدلتے ہوئے دیکھاہے بلکہ اس نے ہندوستانی فوج کی دیگر شاخوں کی فوجی طاقت میں بھی اضافہ کیا ہے ۔ اسکواڈرن نے ’’ وسودھیوکٹمبکم ‘‘ کے ملک کے فلسفے کو ذہن میں رکھتے ہوئے ملک کے شہریوں کے ساتھ ساتھ دنیا بھر کے لوگوں کو ضرورت کے وقت مدد فراہم کی۔
اسکواڈرن ’’ ایشٹم یتنین سادھیت ‘‘ کے اپنے نصب العین پر قائم ہے جس کا مطلب ہے استقامت کے ذریعہ اہداف حاصل کرنا۔1985میں اسکواڈرن کا نام بدل کر ’’ مائٹی جیٹس ‘‘ کردیاگیا۔
اسکواڈرن اسے سونپے گئے کسی بھی کام کو کرنےکےلیے ہمیشہ تیار رہتاہے۔
ارضیاتی سائنس کی وزارت
کیرالامیں اگست 2018میں زبردست بارش کے بارے میں جاری کی گئی موسم سے متعلق وارننگ
نئی دہلی ،4ستمبر :ہندوستان کے محکمہ موسمیات نے اپنے تھروننتھاپورم واقع دفترکے ذریعہ موسم سے متعلق تمام اہم جارنکاریاں دی ہیں ۔متعین طریقے سے روزمرہ کے مطابق مقامی ویب سائٹ پراطلاعات جاری کی جاتی ہیں ۔ کلرکوڈڈ الرٹس کے ساتھ بارش کے سلسلے میں ضلعی پیش گوئیاں ویب سائٹ پراپ لو ڈ کی جاتی ہیں ۔ اور ہرروزدن میں تین بارانھیں اپ ڈیٹ کیاجاتاہے ۔ ڈوپلرموسم راڈار ڈیٹا کا استعمال کرتے ہوئے اگلے تین گھنٹے کے بارے میں تازہ ترین پیش گوئیاں اوروارننگ وارننگ ایس ڈی ایم اے ، ایس ای اوسی ، ضلع کلکٹرکوایس ایم ایس کے ذریعہ بھیجی جاتی ہے ۔
کیرالاحکومت کے اعلیٰ حکام نے 9اگست کو زبردست بارش کی صورت حال کے بارے میں کیرالاکے وزیراعلیٰ کےذریعہ منعقدہ ایک اعلیٰ سطحی میٹنگ میں مستحکم مانسون اورزبردست بارش سے متعلق سرگرمیوں سے بھی آگاہ کرایا۔ 10اگست کو ایس ڈی ایم کو برعکس موسمی حالات سے خبردارکیاگیاتھا ۔ کولم اورتھروونتھاپورم کے ضلع کلکٹروں کو 14اگست کواس کی صورت حال سے واقف کرایاگیاتھا ۔
دہلی سے وسیع تردائرہ پرمبنی پیش گوئی  جاری کی گئی تھی ۔ 2اگست ، 2018کو جاری کی گئی ایک پریس ریلیز میں بتایاگیاتھا کہ دوردراز جنوبی جزائرمیں 9اگست سے 15اگست کے درمیان عام سے لے کر زیادہ بارش ہوسکتی ہے ۔ 13اگست کو ایک دوسرے بیان میں بھی اسی پیش گوئی کودوہراگیاتھا۔ مذکورہ پریس ریلیز یں تمام ریاستوں کے سکریٹری حضرات کو ای میل کے ذریعہ بھیجی گئی تھیں ۔
تھروونتھاپورم آئی ایم ڈی دفترسے بھی قلیل مدتی اور وسط مدتی وارننگ جاری کی گئیں ۔ 12اگست کو ادّوکی کے لئے ریڈ الرٹ جاری کیاگیاتھا۔ 14اگست کو پھرسے بڑے پیمانے پربارش کی وارننگ جاری کی گئی ، جو 14 اور 15اگست کے لئے نافذالعمل تھی ۔
دہلی کے دفترسے 2او 3د ن پیشگی جاری موسمی بلیٹوں میں بھی اورینج اورریڈ کلرمیں کیرالا کے لئے وارننگ جاری کی گئی تھیں ، جن میں آفات انتطامیہ کو مشورہ دیاگیاتھا کہ وہ چوکنارہیں اورفوری طورپرکارروائی کا منصوبہ بنائیں ۔
صدر جمہوریہ کا سکریٹریٹ
صدر جمہوریہ ہند نے گونڈوانا یونیورسٹی کی دسویں کانووکیشن میں شرکت کی
صدر جمہوریہ ہند محترمہ دروپدی مرمو نے آج گڑھ چرولی، مہاراشٹر میں گونڈوانا یونیورسٹی کی دسویں کانووکیشن سے خطاب کیا۔
اس موقع پر خطاب کرتے ہوئے صدر جمہوریہ نے کہا کہ تعلیم کسی بھی معاشرے کی ترقی میں اہم کردار ادا کرتی ہے۔ انھوں نے اس بات پر خوشی کا اظہار کیا کہ گونڈوانا یونیورسٹی نے جامع، سستی اور قابل قدر تعلیم کی فراہمی کے لیے مختلف اقدامات اٹھائے ہیں۔ انھوں نے کہا کہ یہ یونیورسٹی علم، عقلی نقطہ نظر، پیشہ ورانہ مہارت اور اخلاقی اقدار کے ذریعے طلبہ کو بااختیار بنا رہی ہے۔ انھوں نے کہا کہ یونیورسٹی نے ایک مساوی تعلیمی نظام کی تعمیر، کثیر الجہتی تحقیق کو فروغ دینے اور پائیدار معاش کے لیے تعلیمی پروگراموں کے انعقاد پر توجہ مرکوز کی ہے۔ انھوں نے کہا کہ اس طرح کے تعلیمی اقدامات طلبہ کو خطے اور ملک کی پائیدار ترقی میں اپنا کردار ادا کرنے کے لیے تیار کریں گے۔ انھوں نے قبائلی برادریوں اور پسماندہ طبقات کے نوجوانوں کو تعلیم کے ذریعے نئے مواقع فراہم کرنے پر گونڈوانا یونیورسٹی کی ستائش کی۔
صدر جمہوریہ نے اس بات پر مسرت کا اظہار کیا کہ گونڈوانا یونیورسٹی علاقے کی جنگلاتی دولت، معدنی وسائل کے ساتھ ساتھ مقامی قبائلی برادریوں کے فن اور ثقافت کے تحفظ اور ترقی کے لیے کوششیں کر رہی ہے۔ انھوں نے ٹیلی، بانس کرافٹ اور فاریسٹ مینجمنٹ جیسے کورسز کے ذریعے تجرباتی تعلیم کو فروغ دینے کے لیے یونیورسٹی کی تعریف کی۔ انھوں نے یونیورسٹی کے ٹرائبل ریسرچ سینٹر کے قیام کو بھی سراہا جو مقامی مسائل پر تحقیق میں مصروف ہے۔
صدر جمہوریہ نے کہا کہ طلبہ اور یونیورسٹی کمیونٹی سے توقع کی جاتی ہے کہ وہ مطالعہ کریں گے اور عالمی مسائل کو حل کریں گے۔ یہ ان کی ذمہ داری ہے کہ وہ روایتی علم، جدید ترین ٹیکنالوجی اور جدت طرازی اور تحقیق کے ذریعے موسمیاتی تبدیلی اور ماحولیاتی انحطاط جیسے معاصر مسائل پر تبادلہ خیال کریں اور ان کا حل تلاش کریں۔
صدر جمہوریہ نے کہا کہ نوجوانوں کو معاشرے اور ملک کی جامع ترقی میں بہت اہم کردار ادا کرنا ہے۔ انھوں نے طالب علموں کو مشورہ دیا کہ وہ اپنے خوابوں کو پورا کرتے ہوئے اپنی جڑوں، اپنی یونیورسٹی سے جڑے رہیں۔
صدر جمہوریہ کی تقریر دیکھنے کے لیے یہاں کلک کریں -
وزارت آیوش
ڈاکٹر مُنجا پارا مہندر بھائی نے آیوش وزارت میں ‘‘ آیوش آپ کے دوار ’’ مہم کا آغاز کیا
آغاز کی تقریبات کے دوران 21 ریاستوں کے 44 مقامات سے طبی افادیت والے دو لاکھ پودے تقسیم کیے جائیں گے
آیوش کی وزارت نے آج ملک کے 45 سے زیادہ مقامات سے ‘‘آیوش آپ کے دوار’’ مہم کا آغاز کیا۔ آیوش کے وزیر مملکت جناب منجاپارا مہندر بھائی نے آیوش بھون میں عملے کے افدار کو طبی افادیت والے پودے تقسیم کر کے مہم کا آغاز کیا۔ اس موقع پر ڈاکٹر منجا پارا نے حاضرین کو خطاب کیا اور طبی افادیت والے پودوں کی دیکھ ریکھ کرنےے اور انہیں اپنے خاندان کے رکن کی طرح رکھنے کی اپیل کی۔
آج آغاز کی سرگرمیوں میں 21 سے زیادہ ریاستیں حصہ لے رہی ہیں۔ جن میں دو لاکھ سے زیادہ پودے تقسیم کیے جائیں گے۔ آیوش کے وزیر جناب سربا نند سونووال بھی ممبئی سے اس مہم کا آغاز کرینگے۔ مہم کے تحت ایک سال کے اندر ملک کے 75 لاکھ کنبوں میں طبی افادیت والے پودے تقسیم کیے جائیں گے۔ ان میں تیز پتہ، اشوک، گلوئے، اشو گندھہ، کماری، شتوری، لیمن گراس، تلسی، برہمی اور آنولا وغیرہ شامل ہیں۔
ویدیا راجیش کٹیچا ، سکریٹری آیوش ، اسپیشل سکریٹری ، آیوش جناب پی کے پاٹھک ، جناب ڈی سینتھل پانڈیان ، جوائنٹ سکریٹری ، آیوش اور دیگر اعلیٰ افسران اس موقع پر موجود تھے۔
‘‘آزادی کا امرت مہوتسو’’ کے تحت مقرر پروگرام شروع کیے جا چکے ہیں جن میں وائی بریک ایپ کا آغاز، پرو فلیکٹک آیوش ادویات کی تقسیم وغیرہ شامل ہیں۔ کل اسکول اور کالج کے لیے لیکچر سیریز ہوگی اور 5 ستمبر کو وائی۔ بریک ایپ پر ویبنار کا اہتمام کیا جائے گا۔
<><><><><>
ش ح،ع س، ج
U.No. : 8618
(Visitor Counter : 127
صدر جمہوریہ کا سکریٹریٹ
اونم تہوار کے موقع پر صدر جمہوریہ ہند کی مبارک باد
نئی دلّی، 10 ستمبر / صدر جمہوریہ ہند جناب رام ناتھ کووند نے اپنے ہم وطن شہریوں کو اونم کے موقع پر مبارک باد پیش کی ہے۔
صدر جمہوریہ ہند نے اپنے پیغام میں کہا ہے کہ ”اونم کے مبارک موقع پر میں اپنے تمام ہم وطن شہریوں خاص طور پر بھارت میں مقیم اور بیرون وطن رہنے والے اپنے کیرالہ کے بہنوں اور بھائیوں کو مبارک باد اور نیک خواہشات پیش کرتا ہوں۔
فصل کی کٹائی سے وابستہ یہ تہوار اونم مستقبل کے لئے مواقع اور قدرت کا فضل و کرم لائے۔
فصل کا یہ تہوار جو کہ ملک کی زراعت کے لئے اہمیت کا حامل ہے ہمیں قوم کے لئے خوش حالی اور ترقی کے لئے کام کرنے کی تحریک عطا کر تا ہے۔ “
۔۔۔۔۔۔
U.4102
(Visitor Counter : 52
صحت اور خاندانی بہبود کی وزارت
کووڈ19 عالمی وباء کے دوران بایو میڈیکل کچرے کا بندوبست
نئی دہلی،02فروری 2021: کووڈ مریضوں کے علاج، تشخیص اور قرنطینہ کے دوران نکلنے والے بایو میڈیکل کچرے کو نمٹانے اسے ضائع کرنے اور اس کے بندوبست کے لئے آلودگی پر کنٹرول کے مرکزی بورڈ کے جاری رہنما خطوط پر مرکزی حکومت کے تمام اسپتالوں میں عمل کیا جارہا ہے۔ کووڈ19 کے دوران مرکزی حکومت کے اسپتالوں کو یہ ہدایت دی گئی ہے کہ وہ بایومیڈیکل کچرے کے بندوبست اور اسے ضائع کرنے کے لئے 2016 کے بایومیڈیکل کچرے کے بندوبست متعلق ضابطوں کے مطابق کارروائی کریں۔
ریاستوں یا مرکزی انتظام والے علاقوں میں واقع تمام مرکزی سرکاری اسپتالوں کے پاس بایومیڈیکل کچرے سے متعلق سہولت موجود ہے۔
صحت اور خاندانی بہبود کی وزارت کے تحت بعض بڑے مرکزی حکومت کے اسپتالوں میں نکلنے والے بایومیڈیکل کچرے کی تفصیلات درج ذیل ہیں۔
ضمیمہ
|
|
نمبر شمارہ
|
|
اسپتالوں کے نام
|
|
کووڈ 19 کے دوران زمرہ وار پیدا شدہ بایومیڈیکل کچرا
|
|
پیلا
|
|
لال
|
|
نیلا
|
|
سفید
|
|
1
|
|
آل انڈیا انسٹی ٹیوب آف میڈیکل سائنس (ایمس، نئی دہلی
|
|
432553
|
|
538968
|
|
215891
|
|
3004
|
|
2
|
|
لیڈی ہارڈنگ میڈیکل کالج اینڈ ایسوسی ایٹ ہاسپٹل، نئی دہلی
|
|
87860
|
|
105759
|
|
17090
|
|
12508
|
|
3
|
|
صفدر جنگ ہاسپٹل، نئی دہلی
|
|
497104
|
|
363323
|
|
43354
|
|
3498
|
|
4
|
|
ڈاکٹر رام منوہر لوہیا اسپتال،نئی دہلی
|
|
94554
|
|
122374
|
|
25538
|
|
3489
|
|
5
|
|
نیشنل انسٹی ٹیوب آف ٹوبیرکولوسس اینڈ رسپائریٹری ڈائسیس نئی دہلی
|
|
4391.63
|
|
13513.14
|
|
3539.7
|
|
295.65
|
|
6
|
|
جواہر لال انسٹی ٹیوب آف پوسٹ گریجویٹ میڈیکل ایجوکیشن اینڈ ریسرچ، پڈوچیری
|
|
60956.9
|
|
27329.5
|
|
3030.1
|
|
365.55
|
|
7
|
|
نیشنل انسٹی ٹیوب آف مینٹل ہیلتھ اینڈ نیورو سائنس، بنگلورو
|
|
19883
|
|
20080
|
|
1434
|
|
1727
|
|
8
|
|
نارتھ ایسٹرن اندرا گاندھی ریجنل انسٹی ٹیوب آف ہیلتھ اینڈ میڈیکل سائنس ، شیلانگ، میگھالیہ
|
|
15663.19
|
|
9467.65
|
|
506.6
|
|
121
|
|
9
|
|
پوسٹ گریجویٹ انسٹی ٹیوٹ آف میڈیکل ایجوکیشن اینڈ ریسرچ، چنڈی گڑھ
|
|
686889
|
|
292401
|
|
74251
|
|
1038
|
|
10
|
|
لوک پریہ گوپی ناتھ بورڈولوئی ریجنل انسٹی ٹیوب آف منٹل ہیلتھ ، تیزپور، آسام
|
|
472.14
|
|
704.815
|
|
108.668
|
|
8.495
|
|
11
|
|
ولبھ بھائی پٹیل چیسٹ انسٹی ٹیوٹ  دہلی
|
|
5382.89
|
|
6653.36
|
|
1197.94
|
|
106.45
|
|
12
|
|
آل انڈیا انسٹی ٹیوٹ آف میڈیکل سائنس، بھٹنڈا،پنجاب
|
|
788.65
|
|
179.69
|
|
0
|
|
0
|
|
13
|
|
آل انڈیا انسٹی ٹیوٹ آف میڈیکل سائنس ، رشی کیش
|
|
179.69
|
|
52311.6
|
|
1651
|
|
265.8
صحت اور خاندانی بہبود کے وزیر مملکت جناب اشونی کمار چوبے نے آج راجیہ سبھا میں ایک تحریری جواب میں یہ اطلاع دی۔
بجلی کی وزارت
بجلی،نئی اور قابل تجدید توانائی کے مرکزی وزیر نے این ایچ پی سی دلہستی پاور اسٹیشن اور کشن گنگا پاور اسٹیشن کی ڈیم سائٹ کا دورہ کیا
نئی دہلی ، 15اکتوبر،2021
نئی اور قابل تجدید توانائی اوربجلی کے مرکزی وزیر جناب آر کے سنگھ نے مرکز کے زیر انتظام علاقے جموں و کشمیر کے باندی پورا ضلع کے گریز علاقے میں آج 330 میگا واٹ والے این ایچ پی سی کشن گنگا پاور اسٹیشن کا دورہ کیا۔
معزز وزیر کے ہمراہ ،بجلی کی وزارت میں اڈیشنل سکریٹری جناب ایس کے جی رہاٹے،این ایچ پی سی میں سی ایم ڈی جناب اے کے سنگھ اور پاور ڈولپمنٹ محکمہ جموں و کشمیر میں پرنسیپل سکریٹری جناب روہت کنسل بھی تھے ۔
اپنے کے دورے کے دوران،وزیر موصوف نے ڈیم اور اسپل وے کے مختلف اجزا کا معائنہ کیا۔ انہوں نے ڈیم ٹو پاور ہاؤس کے تعمیراتی کام کا معائنہ بھی کیا اور کاموں کی پیش کش کے بارے میں بریفنگ بھی دی ۔اپنے دورے کے دوران معزز وزیر نے مقامی لوگوں کے نمائندوں سے بھی بات چیت کی۔
بجلی اور نئی اور قابل تجدید توانائی کے مرکزی وزیر جناب آر کے سنگھ نے دلہستی پاور اسٹیشن کے ڈیم کمپلکس کا بھی دورہ کیا۔کل ، بجلی کی وزارت میں اڈیشنل سکریٹری جناب ایس کے جی رہاٹے اور جموں و کشمیر میں پی ڈی ڈی کے پرنسیپل سکریٹری جناب روہت کنسل اور این ایچ پی سی میں سی ایم ڈی جناب اے کے سنگھ نے بھی ان کے ساتھ اسٹیشن کا دورہ کیا تھا ۔
جناب آر کے سنگھ اور دیگر معززین کا استقبال جناب نرمل سنگھ ، جنرل منیجر  ، دلہستی پاور اسٹیشن، نے ڈیم کے احاطے میں آمد پر گلدستے کے ساتھ کیا۔ اس کے بعد ، تمام معززین کا دلہستی پاور اسٹیشن کے دیگر سینئر افسران اور ملازمین نے شاندار استقبال کیا۔ معزز وزیر کو سنٹرل انڈسٹریل سیکورٹی فورس کے اہلکاروں نے گارڈ آف آنر دیا۔
اس موقع پر وزیر نے ڈیم کمپلیکس کا معائنہ کیا اور بجلی گھر کے کام کا جائزہ لیا۔ جناب نرمل سنگھ ، جنرل منیجر  ، دلہستی پاور اسٹیشن نے وزیر کو پاور اسٹیشن کے آپریشن کے بارے میں تفصیل سے بتایا۔
محنت اور روزگار کی وزارت
ڈاکٹر راجندر کمار نے ای ایس آئی سی کے ڈائریکٹر جنرل کا عہدہ سنبھالا
ای ایس آئی سی ، ملازمین کی اچھی طرح دیکھ بھال کرے اور انہیں بہترین معیار کی خدمات فراہم کرے: ڈی جی، ای ایس آئی سی
تمل ناڈو کیڈر  کے سینئر آئی اے ایس افسر، ڈاکٹر راجندر کمار نے 4 اکتوبر 2022 کو نئی دہلی میں واقع ایمپلائز اسٹیٹ انشورنس کارپوریشن  کے ہیڈ کوارٹر میں حکومت ہند کی وزارت محنت اور روزگار کے تحت ایمپلائز اسٹیٹ انشورنس کارپوریشن کے ڈائریکٹر جنرل کا عہدہ سنبھالا۔ ایمپلائز اسٹیٹ انشورنس کارپوریشن کے ڈائریکٹر جنرل کا عہدہ سنبھالنے سے پہلے ، ڈاکٹر راجندر آئی اے ایس نے حکومت ہند کی وزارت الیکٹرانکس اوراطلاعاتی ٹکنالوجی  وزارت میں ایڈیشنل سکریٹری کے طور پر خدمات انجام دی ہیں۔
چارج سنبھالنے کے بعد انہوں نے سینئر افسران کی ایک میٹنگ کی صدارت کی اور کہا کہ ای ایس آئی سی کو ملازمین کی اچھی طرح دیکھ بھال کرنی چاہئے اور انہیں بہترین معیار کی خدمات فراہم کرنی چاہئے تاکہ معاشرے پر مثبت اثر پڑے۔ انہوں نے ٹیکنالوجی کو بڑھا کر اور ملک بھر میں اس کی مناسب موجودگی کو یقینی بناتے ہوئے اس کی خدمات فراہمی کے میکانزم کو بہتر بنانے پر زور دیا۔
ڈاکٹر راجندر کمار کو ضلع اور ریاستی سطح کی تنظیموں کے نظم و نسق اور انتظام کا وسیع تجربہ حاصل ہے۔ انہوں نے تمل ناڈو حکومت میں بہت چھوٹی ، چھوٹی اور درمیانہ صنعتوں نیز نوجوانوں کی بہبود اور کھیلوں کی ترقی کے محکموں میں پرنسپل سکریٹری کے طور پر بھی کام کیا ہے۔
ڈاکٹر راجندر کمار نےمساچُوسیٹس انسٹی ٹیوٹ آف ٹیکنالوجی، امریکہ سے بین الاقوامی اقتصادی ترقی اور علاقائی منصوبہ بندی میں پی ایچ ڈی، انڈین انسٹی ٹیوٹ آف ٹیکنالوجی، دہلی سے مینجمنٹ اینڈ سسٹمز میں ایم ٹیک اورانڈین انسٹی ٹیوٹ آف ٹیکنالوجی، کانپور سے سول انجینئرنگ میں بی ٹیک کیا ہے۔ ایک متاثر کن اور شاندار علمی پس منظر رکھنے کے علاوہ، وہ ایک نامور مصنف بھی ہیں جن کی ایک کتاب، بین الاقوامی جرائد میں متعدد تحقیقی مقالے اور ٹیکنالوجی اور پالیسی پر مضامین معروف اخبارات و رسائل میں شائع ہو چکے ہیں۔۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
11070
(Visitor Counter : 83
وزارت ماہی پروری، مویشی پروری و ڈیری
محکمہ ماہی پروری نے آج ‘‘سوچھتا ہی سیوا  2023’’پروگرام کے تحت سوچھتا  مہم کا انعقاد کیا
تقریباً 200 افراد نے پروگرام میں شرکت کی اور دفتر اور بازار کے اردگرد جمع کچرے/ اسکریپ کی صفائی کا کام انجام دیا
سکریٹری، محکمہ ماہی پروری ڈاکٹر ابھیلکش لکھی نے سووچھتا ہی سیوا  پروگرام میں شرکت کے لیے مقامی باشندوں اور دیگر عہدیداروں کا شکریہ ادا کیا
حکومت کے ‘‘کچرے سے پاک ہندوستان’’ کے وژن کی تعمیل میں، ماہی پروری، حیوانات اور دودھ کی پیداوار کی وزارت نے نیشنل فیڈریشن آف فشرز کو آپریٹیو لمٹیڈ، سریتا وہار، نئی دہلی میں آج صبح 10:00 بجے، نیشنل فیڈریشن کے دفتر کے باہر ‘‘سوچھتا ہی سیوا  2023’’ پروگرام کے تحت ایک سوچھتا  مہم کا انعقاد کیا۔
ایف آئی ایس ایچ سی او پی ایف ای ڈی، سریتا وہار میں سووچھتا ہی سیوا  پروگرام کی قیادت ڈاکٹر ابھیلکش لکھی، سکریٹری، محکمہ ماہی پروری کے ساتھ جناب ساگر مہرا، جوائنٹ سکریٹری، محکمہ ماہی پروری  اور محترمہ نیتو کماری پرساد، جوائنٹ سکریٹری ماہی پروری  نے کی۔ محکمہ ماہی پروری کے افسران/افسران، ایف آئی ایس ایچ سی او پی ایف ای ڈی اور آس پاس کے علاقوں کے شہریوں نے پورے جوش و خروش کے ساتھ شرمدان سرگرمیوں میں حصہ لیا۔ تقریباً 200 افراد نے پروگرام میں حصہ لیا اور دفتر اور بازار کے اردگرد جمع کچرے/ اسکریپ کو صاف کیا۔
ماہی پروری کے محکمے کے ماتحت دفاتر نے بھی آج مختلف ریاستوں میں مختلف مقامات پر سووچھتا ہی سیوا پروگرام کا انعقاد کیا ہے۔ ان کے ذریعہ ملک بھر میں کل 18 مختلف مقامات کی نشاندہی کی گئی جہاں شرمدان کی سرگرمیاں شروع کی گئیں جن میں ماہی گیری کے ساحل ، فش لینڈنگ سینٹرز، ماہی گیری کے پشتے، ماہی گیری کے ساحلی دیہات ، مچھلی بازار وغیرہ شامل ہیں۔
ڈاکٹر ابھیلکش لکھی، سکریٹری، محکمہ ماہی پروری نے سوچھتا ہی سیوا  پروگرام میں شرکت کے لیے مقامی باشندوں اور دیگر عہدیداروں کا شکریہ ادا کیا۔ ایف آئی ایس ایچ سی او پی ایف ای ڈی کے افسران اور مقامی رہائشیوں نے صفائی مہم کے لیے جگہ کا انتخاب کرنے اور صفائی کا پیغام پھیلانے پر محکمہ ماہی پروری کا تہہ دل سے شکریہ ادا کیا۔